Ernst Lindemann

Otto Ernst Lindemann (28 Mac 1894 - 27 Mei 1941) merupakan seorang Kapitän zur See (Kapten laut) Jerman. Beliau juga merupakan satu-satunya komander kapal tempur Bismarck selama lapan bulan dalam perkhidmatannya dalam Perang Dunia Kedua. 

Lindemann menyertai Tentera Laut Imperial Jerman (Kaiserliche Marine) pada tahun 1913, dan selepas latihan ketenteraan asasnya, berkhidmat untuk beberapa kapal perang semasa Perang Dunia Pertama sebagai pegawai telegrafi wayarles. Semasa berkhidmat di kapal SMS Bayern, beliau menyertai Operasi Albion pada tahun 1917. Selepas Perang Dunia Pertama, beliau berkhidmat untuk pelbagai kedudukan latihan artileri dan staf tentera laut. Selepas satu tahun tercetusnya Perang Dunia Kedua, beliau dilantik sebagai komander kapal tempur Bismarck, yang pada masa itu merupakan kapal paling besar digunakan di seluruh dunia dan merupakan kebanggaan Kriegsmarine (Tentera Laut Jerman).

Pada Mei 1941, Lindemann mengendalikan Bismarck semasa Operasi Rheinübung. Bismarck dan kruiser berat Prinz Eugen membentuk pasukan petugas di bawah perintah Laksamana Günther Lütjens di atas kapal Bismarck. Arahan adalah untuk keluar dari pangkalan mereka di Poland yang sudah ditakluk oleh Nazi Jerman untuk menyerang lorong perkapalan saudagar British di Lautan Atlantik. Penglibatan utama pertama pasukan petugas ialah Pertempuran Selat Denmark yang mengakibatkan tenggelam HMS Hood. Tidak lebih dari seminggu kemudian, pada 27 Mei, Lindemann dan kebanyakan anak kapalnya meninggal dunia dalam pertempuran terakhir Bismarck.

Beliau dianugerahi pingat Knight Cross of the Iron Cross (Ritterkreuz des Eisernen Kreuzes), pada masa itu merupakan penghargaan tertinggi untuk pasukan ketenteraan Jerman Nazi. Pingat itu disampaikan kepada balunya, Hildegard, pada 6 Januari 1942.

 Kehidupan awal 
Otto Ernst Lindemann dilahirkan pada 28 March 1894 di Altenkirchen di Westerwald, Wilayah Rhine. Dia merupakan anak pertama kepada ketiga-tiga adik beradiknya dan ibu bapanya adalah Dr. jur. Georg Heinrich Ernst Lindemann dan Maria Lindemann, née Lieber. Dipanggil Ernst, Georg Lindemann seorang hakim percubaan (Gerichtassessor) dan kemudian presiden Prussian Central Land Credit Company, bank credit Prussia.Grützner 2010, p. 21.

Otto Ernst Lindermann telah dibaptiskan oleh Gereja Protestan pada 26 April 1894. Keluarga Ernst pindah ke Charlottenburg di Berlin, yang mana mereka telah tinggal di Jalan Carmer 6,Jalan Carmer—Carmerstraße pada tahun 1895. Adiknya—Kurt—dilahirkan pada tahun 1896, dan seterusnya adik keduanya, Hans-Wolfgang, pada tahun 1900. Keluarga tersebut berpindah lagi pada tahun 1903, di mana pula ke rumah mereka sendiri di Dahlem, Berlin, berdekatan dengan hutan Grunewald. 

Pada tahun 1910, ketika Lindemann berusia 16 tahun, pak ciknya Kapitän zur See (Kapten laut) Friedrich Tiesmeyer adalah komander penjajap SMS Mainz (Oktober 1909 - Januari 1910) dari Angkatan Laut Imperial, pada masa itu memegang pangkat Fregattenkapitän (panglima).Hildebrand, Röhr and Steinmetz 1990, volume 6 p. 37. Pada pertemuan semula keluarga di Hamelin, Lindemann bercakap dengan pak ciknya dan mendengar pengembaraannya di Timur Jauh. Perbualan ini memberi Lindemann idea untuk mendapat kerjaya tentera laut.Grützner 2010, pp. 21–22, 229.

Lindemann lulus dari Bismarck-Gymnasium (sekolah menengah) di Berlin-Wilmersdorf dengan Abitur (diploma)  pada akhir tahun 1912 dengan penarafan keseluruhan rata-rata. Dalam tempoh enam bulan yang akan datang, beliau menghadiri Royal Polytechnic Institution di Richmond, London.Grützner 2010, p. 23.

 Tarikh kenaikkan pangkat 
 Seekadett - 1 April 1913
 Fähnrich zur See - 1 April 1914
 Leutnant zur See - 18 September 1915
 Oberleutnant zur See - 7 Januari 1920
 Kapitänleutnant - 1 Januari 1925
 Korvettenkapitän - 1 April 1932
 Fregattenkapitän - 1 Oktober 1936
 Kapitän zur See - 1 April 1938

Anugerah kebesaran
 Iron Cross (1914)
 Kelas 2
 Kelas 1 (27 September 1919)
 Friedrich August Cross, Kelas 2
 Gallipoli Star (Turki: Harp Madalyası), dikenali sebagai "Bulan Sabit Besi"
 Pingat Kehormatan Perang Dunia I (6 Disember 1934)
 Wehrmacht Long Service Award (Dienstauszeichnung) Kelas 2 hingga Kelas 4 (2 Oktober 1936)
 Service Award (Dienstauszeichnung) Kelas 1 (16 Mac 1938)
 Cross of Naval Merit Sepanyol (Cruz del Mérito Naval) Kelas 3 (6 Jun 1939)
 Spanish Naval Merit Cross warna Putih (Cruz Naval con distintivo Blanco) (21 Ogos 1939)
 Spanish Naval Merit Cross warna Emas (Cruz Naval con distintivo Amarillo) Kelas 3 (21 Ogos 1939)
 Order of the Sword Diraja Sweden (Kungliga Svärdsorden) (11 Januari 1941)
 War Merit Cross, Kelas 2 berserta Pedang (20 Januari 1941)
 Pingat Semat Iron Cross (1939)
 Kelas 2 dan Kelas 1 (Mei 1941)
 Knight Cross of the Iron Cross pada 27 Disember 1941 (anumerta) selaku Kepten dan komander kapal tempur Bismarck
 Lencana Armada Laut Lepas (secara anumerta 1 April 1942)

Meriam Lindemann

Untuk menghormati mendiang Kepten Lindemann, meriam berat tentera laut di Sangatte, antara Calais dan Boulogne telah dibaptiskan sebagai "Batterie Lindemann" (Meriam Lindemann) pada 19 September 1942 oleh laksamana memerintah Pantai Selat Friedrich Frisius.

Nota

Terjemahan

Rujukan

Petikan

Bibliografi
















Pautan luar


Category:Kelahiran 1894
Category:Kematian 1941
Category:Pegawai tentera yang terkorban dalam Perang Dunia II
Category:Orang Jerman
Category:Tentera Jerman
Category:Perang Dunia Kedua

Pautan luar